OpenLLM-France/wikimedia huggingface dataset:
# Aintzane Cámara

Aintzane Cámara Izagirre (Bilbo, 1958 - ) bizkaitar musikaria da.
Filosofia eta Hezkuntza Zientzietan lizentziatu zen, Deustuko Unibertsitatean, 1981ean. Musikako goi-mailako ikasketak eginak ditu, Musikologia, Musika Pedagogia eta Solfeoa, Laguntza eta Transposizio espezialitateetan, Donostia eta Bilboko Kontserbatorioetan. Halaber, Piano irakasle titulua lortu zuen Bilbokoan eta musika-irakasle gisa jardun du Lehen eta Bigarren Hezkuntzan. 1994-1995 ikasturteaz geroztik EHUko Irakasle Eskolako irakaslea da. Eusko Ikaskuntzaren Musika Saileko lehendakaria eta Musiker. Cuadernos de Música Eusko Ikaskuntzako Koadernoak bildumako zuzendaria da 1996tik aurrera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12252937
# Aintzane Encinas

Aintzane Encinas Gómez (Donostia, 1988ko apirilaren 22a) gipuzkoar futbolaria, entrenatzailea eta kazetaria da. Aurrelari moduan jokatzen du.Añorga KKEn harrobian hazi eta 13 denboraldiz Realean jokatu zuen. Realaren B taldeko entrenatzailea izan da eta Euskal Herriko selekzioa ere gidatu du. Marca egunkarian zutabe bat idazten du. 2023ko irailean Realeko entrenatzaileak uko egin zion kontratu bat sinatzeari, maskulinoan soilik idatzita egoteagatik.

## Ibilbidea

Mundaizko eskolako taldean hasi zen jokatzen eta 2003-04 denboraldirako Añorgak fitxatu zuen. Hurrengo urtean Realak fitxatu zuen. 2014ko otsailaren 14an 300. partida jokatu zuen Realarekin. Kopuru hori lortzen zuen lehen emakueme-jokalaria bihurtu zen. 2016an beste urtebeterako sinatu zuen, 13. denboraldia. 2017an erretiratu zen artean talde txuriurdineko aurrelaria izan zen.
Euskal selekzioarekin hainbat partida jokatu zituen eta kapitaina izatera ere iritsi zen. Espainiako selekzioarekin 20 urtez azpiko Munduko txapelketan hartu zuen parte.
2018ko apirilean Encinas, Realeko jokalari ohia eta Eli Ibarra, Atlhetic taldeko jokalari ohia Espainiako Futbolarien Elkarteko (AFE) Emakumezkoen Futbol Batzordeko kide hautatu zituzten, batzorde horretan organo aholku-emaile aritzeko eta futbol sindikatuaren barruan emakumeen futbolarekin zerikusia duten gaiak jorratzeko.

### #Seacabo mugimendua

2023an abuztuan Espainiako Lehen mailako Selekzio absolutuko emakumeak Munduko futbol txapeldunak izan ostean, Rubialesen gertaeraren ondoren futboleko eta gizarteko beste esparru batzuetako indarkeriarekin #Seacabo delako mugimenduak aurrera jarraitu zuen. Irailean Aintzane Encinas Realeko entrenatzaileakk uko egin zion kontratu bat sinatzeari lenguaia sexista izateagatik, maskulinoan soilik idatzita zegoelako, eta jendaurrean salatu zuen bere sare sozialen bidez.

## Palmaresa

* Euskal Herria Kopa (1): 2012

## Sariak

* Donostiako Urrezko Danborra (2020)

## Erreferentziak

* 1 2 (Gaztelaniaz) SL, TAI GABE DIGITALA. (2023-09-05). «La exjugadora Aintzane Encinas critica que la Federación Vasca solo utiliza términos masculinos» naiz: (Noiz kontsultatua: 2023-09-19).
* 1 2 «Una entrenadora de la Real se niega a firmar un contrato con lenguaje sexista» andra.eus 2023-09-05 (Noiz kontsultatua: 2023-09-19).
* ↑ Berria. (2023-09-19). «Aintzane Encinasek 300. partida jokatuko du» Berria (Noiz kontsultatua: 2023-09-19).
* ↑ Berria. (2023-09-19). «Aintzane Encinasek beste urtebeterako berritu du» Berria (Noiz kontsultatua: 2023-09-19).
* ↑ (Gaztelaniaz) DV. (2018-04-28). «Aintzane Encinas, en el nuevo comité femenino» El Diario Vasco (Noiz kontsultatua: 2023-09-19).
* ↑ Arratibel Gascon, Ainara. «Urrezko Danborra Realeko futbol eta hockey taldeentzat» Berria (Noiz kontsultatua: 2020-01-20).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-01-20).

## Kanpo estekak

* Datuak: Q4697539
* Multimedia: Aintzane Encinas / Q4697539
# Aintzane Erkizia

Aintzane Erkizia Martikorena (Lesaka, 1978 - ) artearen historian doktorea eta Euskal Herriko Unibertsitateko irakaslea da.

## Ikerketa

El sagrario romanista en la diócesis de Vitoria (h. 1573-1631) izeneko tesia aurkeztu zuen 2017an, eta Doktorego Sari Berezia jaso zuen horregatik. Bere ikerketa ildoa Euskal Herriko Erdi Aro eta Aro Modernoko artea da (XV eta XVI. mendeak), bereziki altzari liturgikoak.
Martiodako erlikiak ikertu ditu, besteak beste.

## Erreferentziak

* ↑ «Irakasleak - Graduak - UPV/EHU» Graduak (Noiz kontsultatua: 2024-05-15).
* ↑ Erkizia Martikorena, Aintzane. (2023). «Bordar la santidad. Estudio histórico-artístico de los relicarios de Martioda» (PDF) Las reliquias de Martioda (Arabako Foru Aldundia): 52-105 or. ISBN 978841263284..

## Kanpo estekak

* Datuak: Q125937211
# Aintzane Garate

Miren Aintzane Garate Pagaldai VIII. legegintzaldiko EHAKeko eusko legebiltzarkidea izan zen 2005etik 2009ra bitartean. Ogibidez, irakaslea da.

## Ikus, gainera

* Eusko Legebiltzarra
* EHAK
* Datuak: Q12252940
# Albersweiler

Albersweiler Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 1.874 biztanle zituen 10,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564724
* Multimedia: Albersweiler / Q564724
# Albert (Kansas)

Albert Kansasko hiri bat da. Barton konderrian kokatua dago. 2010ean 175 biztanle zituen, 0,62 kilometro koadrotan banatuta.

## Ikus, gainera

* Barton konderria

## Kanpo estekak

* Datuak: Q595869
# Albersdorf

Albersdorf izenarekin bi udalerri ezberdin daude:
* Albersdorf (Schleswig-Holstein) -Schleswig-Holsteingo udalerria.
* Albersdorf (Turingia) - Turingiako udalerria.
# Albersdorf (Schleswig-Holstein)

Albersdorf Alemaniako udalerria da. Schleswig-Holstein estatuan kokatuta dago, [[Dithmarschen (barrutia)|Dithmarschen]] barrutian. 2014an 3.433 biztanle zituen 17,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q499889
* Multimedia: Albersdorf (Holstein) / Q499889
# Albershausen

Albershausen Alemaniako udalerria da. Baden-Württemberg estatuan dago, [[Göppingen (barrutia)|Göppingen]] barrutian. 2014an 4.195 biztanle zituen 6,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q83084
* Multimedia: Albershausen / Q83084
# Albersdorf (Turingia)

Albersdorf Alemaniako udalerria da. Turingia estatuan kokatuta dago, Saale-Holzland-Kreis barrutian. 2014an 288 biztanle zituen 2,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q818890
* Multimedia: Albersdorf (Thuringia) / Q818890
# Alberswil

Alberswil Suitzako udalerria da. Luzerna kantonamenduan dago, Willisau Constituency $^{(en)}$ barrutian. 2014an 661 biztanle zituen 3,58 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q14584
* Multimedia: Alberswil / Q14584
Ettiswil Schötz Willisau
# Albert-Ernest Carrier-Belleuse

Albert-Ernest Carrier-Belleuse (Anizy-le-Château, 1824ko ekainaren 12a – Sèvres, 1887ko ekainaren 3a) frantziar eskultorea izan zen.
Urregintza ikasten hasi zen eta Arte Ederretako Eskolan ikasi zuen. Bere lanak oso moldakorrak dira eta askotan atzerrian lan egin zuen, Ingalaterran 1850etik 1855era, eta Bruselan 1871n. Auguste Rodin izan zuen laguntzaile 1864tik 1870era, eta biak elkarrekin joan ziren Bruselara 1871n.
Terrakota asko egin zituen eta brontzean ere lan egin zuen. 1862an Arte Ederren Elkarte Nazionalaren sortzaileetako bat izan zen eta 1876an Sèvresko Fabrika Nazionaleko zuzendari artistiko izendatu zuten.

## Iruditegia

* Carrier-Belleuseren bustoa, Auguste Rodinek egina
* Mihai Viteazulen zaldizko estatua, Bukarest
* Marie Carrier-Belleuse, 1859
* Diadema bat duen emakume baten bustoa, c. 1860–1870
* Harmonia
* Hebe lotan c. 1869
* Leda eta beltxarga, c. 1870
* Psike, 1872
* Itsas ninfa, Paris, 1874
* Bakante bat, 1863
* André Masséna, Niza, 1869

## Kanpo estekak

* Datuak: Q2143726
* Multimedia: Albert-Ernest Carrier-Belleuse / Q2143726
# Albers (Illinois)

Albers Illinoiseko herri bat da. Clinton konderrian kokatua dago. 2010ean 1.190 biztanle zituen, 2,19 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q2671564
# Aitor Gabilondo Marín

    Ez nahasi Aitor Gabilondo ekoizlearekin.
Aitor Gabilondo Marín (Donostia, Gipuzkoa, 1974) gipuzkoar aktore, umorista eta abeslaria da.

## Lanak

* Sorginen laratza ETB1
* Goenkale ETB1
* Ze Kosmopolita ETB1
* Wazemank ETB1
* Noaoa ETB1
* Wazemank 2.0 ETB2
* Antes de Mirar, Cruzar Radio Euskadi
* Kontuz Atsuak ETB1
* Zuek hor ETB1

## Diskoak

* Juan Mari Beltran, "Arditurri", 2002 (abeslaria/gitarra-jolea)
* Juan Mari Beltran, "Orhiko Xoria", 2006 (abeslaria/gitarra-jolea)

## Kanpo estekak

* Aitor Gabilondori elkarrizketa Euskararen Donostian.
* Oiartzungo Alboka Egunean eskainitako kontzertua.
* Datuak: Q112194403
# Aitor Francos

Aitor Francos Ajona (Bilbo, 1986) bizkaitar medikua eta idazlea da. Euskal Herriko Unibertsitatearen Medikuntza lizentziaduna, poeta bezala ezaguna egin da. 2007an Adonáis Olerki Sarian finalista gelditu zen eta 2010an Coria del Río herriaren XIV.edizioko "Surcos de la poesía" saria irabazi zuen Igloo liburuarekin. Gaztelaniaz idazten du. Zurgai aldizkariaren kolaboratzailea da.

## Bibliografia

* Las fuerzas útiles. Ponferrada: Hontanar, 2008. ISBN 8484726347.
* Igloo. Sevilla: Renacimiento, 2011. ISBN 8484726347.
* Poema batzuk Poesía viva. Poetas vascos en castellano antologian. Bilbo: Gerión de poesía, Muelle de Uribitarte, 2009, 63-72 or.

## Kanpo estekak

* (Gaztelaniaz) Poema batzuk: http://lasafinidadeselectivas.blogspot.com.es/2011/03/aitor-francos.html
* Datuak: Q12252956
# Aitor Frantsesena

Aitor Frantzesena (Zarautz, Gipuzkoa, 1970) euskal surflari eta surf-entrenatzailea da.
2016an Nazioarteko Surf Elkarteak antolatzen duen Surf Egokitutako Munduko Txapelketan txapeldun bilakatu zen AS-VI kategorian, ikusmen urritasuna dutenentzako kategorian alegia.
2017ko urtarrilaren 4an omenaldia egin zioten eta ohorezko sakea atera zuen Anoeta estadioan Real Sociedad eta Vila-real CFen arteko norgehiagokan.

## Erreferentziak

* ↑ (Ingelesez) Nazioarteko Surf Elkartea. Team Brazil crowned World Champion t 2016 Stance ISA World Adaptive Surfing Championship — Fellipe Lima (BRA), Bruno Hansen (DEN), Mark ‘Mono’ Stewart (AUS) repeat as Gold Medalists, Aitor Francesena (ESP), Davi Teixeira (BRA) and Antony Smyth (RSA) earn first Gold Medals. .
* ↑ «Aitor Frantzesenak ohorezko sakea atera du Reala eta Vila-realen arteko partidan» Urola Kostako Hitza 2017/01/04 (Noiz kontsultatua: 2017-01-05).

## Kanpo estekak

* Aitor Frantzesenaren Twitter kontua
* Datuak: Q30149731
# Aitor Gabilondo

Aitor Gabilondo izan daiteke:
* Aitor Gabilondo López, gipuzkoar telebista gidoilari eta ekoizlea
* Aitor Gabilondo Marín, gipuzkoar aktore eta abeslaria
# Aitor Gabilondo López

    Ez nahasi Aitor Gabilondo aktorearekin.
Aitor Gabilondo López (Donostia, Gipuzkoa, 1972) gipuzkoar telebista-gidoilari eta ekoizlea da, El Príncipe, Allí abajo edota Vivir sin permiso telesailen sortzailea.

## Biografia

Telebistako (ETB, Canal+) eta irratiko (La Ventana, Cadena Ser katekoa) saioen gidoilari moduan hasi zen. Ondoren, fikzio egile gisa lan egin zuen Periodistas, El comisario edo Génesis: En la mente del asesino telesailetan, besteak beste, hiltzailearen buruan. Telefilmen generoa ere garatu du, besteak beste, Mónica, El tránsfuga, El 10 a la espalda o Carta mortal lanekin, guztiak ere Carlton TV britainiarrak Mediaprorekin elkartuta ekoitziak.
2006an, beste gidoilari batzuekin batera, Gingobiloba eduki-ekoiztetxea sortu zuen, Grupo Zetak berehala erosi zuena. Etapa horretan El Síndrome de Ulises, Cazadores de Hombres eta El Porvenir es largo sailak idatzi eta ekoiztu zituen. Ondoren, César Benítezekin elkartu zen Plano a Plano ekoiztetxe sortzekon, eta El Príncipe, Allí Abajo eta La Verdad sortu eta ekoitzi zituen, El Caso: Crónica de sucesos abian jartzeaz gain.

## Kanpo estekak

* Datuak: Q12252957
# Aitor Fresán

Aitor Fresán Orotz (Iruñea, 1976ko martxoaren 18a) nafar futbolari ohia da, atzelari moduan aritu zena.

## Ibilbidea

| Kluba | Urtea(k) |
| Osasuna | 1994 – 2000 |
| Albacete Balompié | 2000 – 2002 |
| CD Ourense | 2002 – 2005 |
| UB Conquense | 2005 – 2006 |

## Kanpo estekak

* Datuak: Q11904527
# Alberto Zaccheroni

Alberto Zaccheroni (1953ko apirilaren 1a - ) Italiako futbolari ohi eta entrenatzailea da. 2010-2014 bitartean Japoniako taldearen entrenatzailea izan zen.

## Erreferentziak

* ↑ footballdatabase.eu
* Datuak: Q316633
* Multimedia: Alberto Zaccheroni / Q316633
# Alberto Undiano

Alberto Undiano Mallenco (Iruñea, 1973ko urriaren 8a - ) euskal herritar futbol arbitro laguntzailea da. Futbol Arbitroen Nafar Batzarraren kidea, 2004tik aurrera nazioarteko mailan arbitro-lanak egiteaz gain, Espainiako futbol ligako lehen mailan dabil.
2000/01 denboralditik aurrera maila gorenean arbitratu du. Nafarroako Unibertsitate Publikoan soziologia eta UNEDen politika zientzia ikasi ditu.

## Erreferentziak

* ↑ www.enaf-cta.com

## Kanpo estekak

* Datuak: Q310662
# Alberto Weretilneck

Alberto Edgardo Weretilneck (El Bolsón, 1962ko urriaren 11) politikari argentinar bat da, Rio Negroko probintzian jaioa eta bertako gobernadorea 2012tik.
2011ko irailaren 25eko hauteskundeetan Rio Negroko probintziako gobernadoreorde hautatu zuten Carlos Soriaren taldean, eta kargu horren jabe egin zen urte bereko abenduaren 10ean.
2012ko urtarrilaren 1ean Soria hil ondoren, Weretilneck gobernadore bihurtu zen, hark hogeita bi egun bakarrik agintean eginik.

## Erreferentziak

* ↑ Mandatario de 49 años
* Datuak: Q3740202
* Multimedia: Alberto Weretilneck / Q3740202
# Alberto Vázquez-Figueroa

Alberto Vázquez-Figueroa Rial (Tenerifeko Santa Cruz, 1936ko urriaren 11) espainiar idazle eta kazetaria da.
Ama gazterik hila eta aita kartzelan gaixoturik eta erietxe batean sarturik, osaba batekin hazi eta hezi zen Saharan. Madrila joan zen kazetaritza ikasketak egitera. Ikasketak bukatuta, yate zahar bat erosi eta munduari bira eman zion hamalau hilabetean, eta liburu bat idatzi zuen itsasaldian bildutako materialarekin. Handik gutxira, lanean hasi zen Destino aldizkariarentzat, Ameriketako eta Afrikako bidaien erreportajeak eginez. Geroxeago La Vanguardia egunkariak kontratatu zuen Hego Ameriketako berriemaile gisa. 1960ko hamarkadatik aurrera, gerraz gerra ibili zen berriemaile gisa, Txaden, Kongon, Ginean eta Guatemalan, besteak beste. 1970ean TVEk kontratatu zuen, berriemaile gisa baita ere, eta telebistako izarretako bat bihurtu zen. 1970 inguruan idazteari ekin zion buru-belarri, eta batez ere idazle gisa da ezaguna. Asko idatzi du: Ebano (1975), Tuareg (1980), Marea negra (1982, Marea beltza), Marfil (1982, Bolia), Océano (1984), Vendaval (1986, Haizetea), Cienfuegos (1987), Anaconda (1987), Sicario (1991), La iguana (1995), Nuevos dioses(1995, Jainko berriak), Ciudadano Max (1998, Max hiritarra), Bora Bora (2001), Alí en el país de las maravillas (2005), Por mil millones de dólares (2007), Siete vidas y media (2009)...
Zine-zuzendari eta gidoilari lanetan ere aritua da, bere hainbat nobela zinemara egokitzen, batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q645406
* Multimedia: Alberto Vázquez-Figueroa / Q645406
# Alberto Ureta

Alberto J. Ureta Ferrande (Ica, Peru, 1885eko apirilaren 7a – Lima, 1966ko maiatzaren 15a ) Peruko olerkaria eta diplomazialaria izan zen, eta bere lana agian bere herrialdeko olerkigintza modernistan interesgarriena da. Nazioarte mailan Peruko kulturaren dibulgatzaile handia izan zen.

## Biografia

Ican jaioa, bere gurasoak Alberto L. Ureta eta Victoria Ferrande ziren. Gazte isila, gogoetatsua, hitz gutxikoa eta aire tristekoa (Luis Alberto Sánchez) zen. San Luis Gonzaga ikastetxean egin zituen oinarrizko ikasketak eta San Marcos Unibertsitateko Letren eta Jurisprudentzia Fakultateetan ikasi zuen, eta bertan lizentziatu zen (1915) eta Letretan doktoratu zen (1918); eta Jurisprudentzian lizentziatura. Abokatu lan egin zuen. Óscar R. Benavides presidentearen idazkari pribatua izan zen (1914-1915).
Eskolako eta unibertsitateko irakaskuntzan aritu zen, baita karrera diplomatikoan ere.
Irakasle gisa, Literatura Modernoko irakaslea izan zen San Markosen (1919-1930) eta aldi baterako psikologia, logika eta gaztelania berrikusteko gaiak zuzendu zituen. Lima Institutuko eta Eskola Militarreko filosofia irakaslea ere izan zen; eta Gramatika eta Literatura Untzi Eskolan eta Guadalupeko Eskolan .
Diplomazialari gisa, Espainiako Gerra Zibilean (1934-1937), Lisboan (1938) eta Buenos Airesen (1943) Madrilen kontsul nagusi izan zen. Negozio-arduradun kategoriara igo zutenean Lisboara (1953-1955) itzuli zen. Jada erretiratuta, Limara itzuli zen eta han bizi izan zituen azken urteak.
Mercurio Peruano (1925-1927) eta Nueva Revista Peruana (1929-1930) aldizkarien zuzendaria ere izan zen.

## Argitalpenak
### Olerkiak

* Rumor de almas (1911)
* El dolor pensativo (1917)
* Poemas (1924), aurrekoaren bilduma.
* Las tiendas del desierto (1930)
* Elegías de la cabeza loca (1937)

### Literatura ikasketak

* Carlos Augusto Salaverry (1918)
* El espíritu del Renacimiento (1923)
* La desolación romántica de Alfredo de Vigny (1925)
* El enigma de Amarilis (1935)
Gaztelaniazko Gramatikari buruzko eskolako testuak ere egin zituen.

## Ebaluazioa

Modernismoan bere zainketa eta fintasunaren arabera koka daitekeen lan poetikoa idatzi zuen, Perun jarraitzaile handienekoa garai hartan José Santos Chocano zen. Hala ere, Ureta oso alderdi intimo eta lasaia lantzeagatik bereizten da. Bere poemek, oro har, tonu malenkoniatsua dute eta bizitza, denbora eta antsietate eta sentimendu pertsonalak islatzen dituzte. Batzuetan gaueko irudi ilunak erabiltzen ditu horretarako eta beste batzuetan bere gogoetak besterik ez.

## Erreferentziak

* Arriola Grande, Maurilio: Peruko Literatur Hiztegia . Egileen izendegia. II liburukia, pp. 351-352. Editorial Universo SA Lima, Peru. Bigarren edizioa, zuzendu eta handitu.
* Sánchez, Luis Alberto : Peruko literatura . Peruko kultur historiarako ibilbidea, IV. Liburukia, pp. 1156-1159. Laugarren eta azken edizioa. Lima, PL Villanueva editorea, 1975.
* Tauro del Pino, Alberto : Peruko Entziklopedia Ilustratua. Hirugarren edizioa. 16. liburukia, pp. 2654-2655. Lima, PEISA, 2001. ISBN 9972-40-165-0

## Kanpo estekak

* Datuak: Q5644829
# Alberto V.a Bavariakoa

Alberto V.a Wittelsbachekoa, Zintzoa (alemanieraz, der Grossmutige)(Munich, 1528ko otsailaren 29a - Munich, 1579ko urriaren 24a) Bavariako dukea izan zen 1550etik bere heriotzaraino.

## Biografia

Alberto V.a Wittelsbachekoa Munichen jaio zen 1528ko otsailaren 29an. Gurasoak Gilen IV.a eta Maria Baden-Sponheimekoa izan ziren eta amaren aldeko aitona-amonak, berriz, Filipe Baden-Sponheimekoa eta Elisabet Palatinadokoa.
Alberto Ingolstadten hezi zuten eta irakasle katolikoak izan zituen.
1547an, Ana Habsburgo-Jagellonekoarekin ezkondu zen, Fernando I.a Habsburgokoa eta Ana Bohemia eta Hungariakoaren alabatako bat.
Alberto kontraerreformaren lider bilakatu zen eta, Wittelsbach etxea eta katolizismoa bat eginak ikusiz, errepresioa ere erabili zuen.
Politikan, ez zuen erabaki asko hartu, bere aholkulariei utzi baitzien lan hori. Georg Stockhammer eta Wiguleus Hundt izan ziren esanguratsuenak, azken hau, batez ere, Passauko ituna edo Augsburgoko bakea bideratu zituena, alegia.
Bere semea zen Ernesto Bavariakoa Koloniako artzapezpiku egiten ahalegindu zen, baina ez zuen emaitza ikusi, azkar hil baitzen -bi mendez izango zuen kargua familiak-. Alberto Munich Frauenkirchen dago ehortzita.
Artean zaletua, bilduma ugari egin zituen eta Municheko Gortearen liburutegia ere bai, XVI. mendeko bavariar kultur zentru garrantzitsuena izango zen gunea.

## Seme-alabak

Ana Habsburgo-Jagellónekoarekin helduarora iritsi ziren 5 seme-alaba eduki zituen:
* Gillermo (1548-1626)
* Fernando (1550–1608)
* Maria Ana (1551-1608), Karlos II.a Estiriakoarekin eskondua
* Maximiliana María (1552–1614)
* Ernesto (1554-1612)

## Familia

| Aitona Alberto IV.a Bavariakoa | Amona Kunigunda Austriakoa | Aitona Filipe Baden-Sponheimekoa | Amona Elisabet Palatinadokoa |
| Aita Gilem IV.a Bavariakoa | Aita Gilem IV.a Bavariakoa | Ama Maria Baden-Sponheimekoa | Ama Maria Baden-Sponheimekoa |
| Alberto V.a Bavariakoa ||||
# Alberto Villaverde

    Artikulu hau Alberto Villaverde Llanosi buruzkoa da; beste esanahietarako, ikus «Villaverde».
Alberto Villaverde Llanos (León, 1904ko uztailaren 7a - ?, 1969ko urtarrilaren 14a) gipuzkoar futbolaria izan zen, Real Uniónen aritutakoa. Leónen jaioa izan arren, bere ibilbide osoa Irunen egin zuen.
Espainiako futbol selekzio nazionalarekin aritu zen Amsterdamgo Olinpiar Jokoetan.

## Taldeak

| Kluba | Herrialdea | Urteak |
| Real Union | Gipuzkoa | 1927-1931 |

## Palmaresa

| Titulua | Kluba | Urtea |
| Errege Kopa | Real Union | 1927 |

## Erreferentziak

* ↑ «Un futbolista nacido en 1904 que debutó, en 1929, en la primera liga» El Diario de León 2010/10/19.
* Datuak: Q12253083
# Alberto VII.a Austriakoa

Alberto VII.a (alemanez: Albrecht VII; Wiener Neustadt, 1559ko azaroaren 13a – Brusela, 1621eko uztailaren 13a) Austriako artxiduke izan zen 1619ko martxoaren 20tik urriaren 9ra eta eta Herbehereetako subiranoa 1598tik hil zen arte.
Maximiliano II.a enperadorearen eta Maria Habsburgokoaren semea izan zen. Karlos V.aren semea ere izan zen, eta Espainiako gortean hezi zen.
Kardinal eta Toledoko artzapezpiku izendatu zuten, baina 1598an bi karguei uko egin zien. Gainera, Portugalgo erregeordea izan zen 1583tik 1593ra.
1595ean Habsburgotarren Herbehereetako gobernadore izendatu zuten. 1598an Elisabet Klara Eugenia Austriakoarekin ezkondu zen eta Filipe II.ak Herbehereen subiranotasuna eman zien. Ezkontzaren erregealdiaren lehen zatia gerrak menderatu zuen. 1609an Hamabi Urteko Su-etena lortu zen eta gainontzeko erregealdia bakean igaro zen.
1619ko martxoaren 20an, Austria Behereko eta Garaiko artxiduke izendatu zuten, bere anaia Matias hil ondoren. Urriaren 9an Fernando II.aren alde abdikatu zuen. Austriaren historiako erregealdirik laburrena izan zuen.
* Datuak: Q311452
* Multimedia: Albert VII, Archduke of Austria / Q311452
# Alberto Villapalos Muñoz

Alberto Villapalos Muñoz (Madril, 1995eko urtarrilaren 27a) madrilar futbolaria da, Atlético Balearesen jokatzen du.
Atlético Madrideko harrobian bete zuen gaztaroko ibilbidea 2014ra arte.
2015ean, Sevillara transferitu zuten, bigarren erreserbako taldean jokatu zuena.
2017an, Atlético Balearesera joan zen, zenbait urtez Sevillako erreserbekin egon ondoren.

## Taldeak

| Taldea | Urteak |
| Atlético Baleares | 2017- |
* Datuak: Q76989326
# Alepoko zitadela

Alepoko zitadela (arabieraz: قلعة حلب‎) Siriako hiri horretako Erdi Aroko gotorlekua da, jada K.a. 3. milurtekoan erabilia. Hiri Zaharrean eraikia, 1986an UNESCOk Gizateriaren Ondare izendatu zuen. Siriako Gerra Zibila zela eta, kalte handiak jasan zituen.

## Erreferentziak

* ↑ (Ingelesez) BBC. Syrian heritage destruction revealed in satellite images. .

## Kanpo estekak

* Datuak: Q206231
* Multimedia: Aleppo citadel / Q206231
# Aleramo Monferratokoa

Aleramo Monferratokoa Monferrato eta Liguriako markesa izan zen 967an hil zen arte. Gilen I.a Monferratokoaren semea izan zen. Hasiera batean Italiako errege bilakatzeko aukerak izan zituen eta horregatik Gerberga, Berengario II.a Italiakoaren alabarekin ezkondu zen. 962an, Italia Germaniako Erromatar Inperio Santuaren kontrolpean geratu zenean, Oton I.a Handiak tituluak baieztatu zizkion.
* Datuak: Q2632965
* Multimedia: Aleramo, Marquis of Montferrat / Q2632965
# Alerre

Alerre Huescako udalerria da.

## Ikus, gainera

* Huescako udalerrien zerrenda

## Kanpo estekak

* Datuak: Q1995176
* Multimedia: Alerre / Q1995176